ቅድመ ጨዋታ ዳሰሳ | የሁለተኛ ሳምንት ሁለተኛ ቀን ጨዋታዎች
ነገ በኢትዮጵያ ፕሪምየር ሊግ ጎንደር እና መቐለ ላይ የሚከናወኑትን ሁለት የሁለተኛ ሳምንት ጨዋታዎች እንደሚከተለው እናስቃኛችኋለን። ዳኛ በሊጉ በርካታ ግቦች የሚታዩበት እና አዝናኝ ከሚባሉ ግንኙነቶች አንዱ የሆነው የደደቢት እና የኢትዮጵያ ቡና ጨዋታ ነገ 09፡00 ላይ በመቐለ ስታድየም ይጀምራል። ሆኖም በአዲስ አበባ ስታድየም ሲታይ የኖረው የቡድኖቹ የወትሮው መመጣጠን ዘንድሮ ይኖራል ብሎ ማሰብ አስቸጋሪ ነው። ደደቢት በፋይናንስ እጥረት የረጅም ጊዜ ተጫዋቾቹን ለቆ በገነባው ቡድን የመጀመሪያ ጨዋታ ያሳየው አቋም እና ያጋጠመው ሽንፈት ለዚህ ማሳያ ነው። በተቃራኒው ኢትዮጵያ ቡና ይበልጥ ያጠናከሩትን ዝውውሮች ፈፅሞ ከአሰልጣኝ ዲዲዬ ጎሜስ ጋር  በተፈተነበት ጨዋታ ድሬዳዋን 2-1 በመርታት ነበር ሊጉን የጀመረው። ደደቢት በመቐለው ጨዋታ የአማካዮቹን ቁጥር አራት አድርጎ ጀምሮ አንድ ግብ ካስተናገደ በኋላ ቁጥራቸውን ወደ አምስት ከፍ በማድረግ የቅርፅ ለውጥ አድርጎ ነበር የጨረሰው። ነገም በታታሪ የመስመር አጥቂዎች የሚታገዘውን የኢትዮጵያ ቡናን አማካይ ክፍል ጫና ለመቋቋም መሀል ክፍል ላይ አምስት ተጫዋቾችን መጠቀም ምርጫው እንደሚያደርግ ይጠበቃል። በወጣት ተጫዋቾች የተዋቀረው ደደቢት በዋነኝነት የፊት አጥቂዎቹን መሰረት ያደረግው የማጥቃት መንገዱ ከቡናማዎቹ ፈተና ሊገጥመው የምችልበት ዕድል የሰፋ ነው። የተሻለ ልምድ ያላቸው የአብስራ ተስፋዬ እና አቤል እንዳለም አለመኖር የሚፈጥረው ክፍተት በቀላሉ የሚተካ አይደለም። በድሬዳዋው ጨዋታ ሙሉ ብልጫን ማሳካት ያልቻሉት ኢትዮጵያ ቡናዎች በተቸገሩበት ጨዋታ ነጥብ ይዘው መውጣታቸው በራስ መተማመናቸውን ከፍ እንደሚያደርገው ዕሙን ነው። ነገር ግን የቡድኑ የአጨዋወት ጉልበት በመሀል ሲወርድ መታየቱ እና የካሉሻ አልሀሰን ተፅዕኖ ፈጣሪነት እንደተጠበቀው አለመሆን ከነገው ጨዋታ በፊት የአሰልጣኝ ዲዲዬ ጎሜስን ትኩረት የሚሻ ይመስላል። ከዚህ ውጪ ቡድኑ በኳስ ቁጥጥር የመስመር ተከላካዮቹን ተሳታፊ ባደረገ የሁለቱ ኮሪደሮች ጥቃት ተመስርቶ ወደ ሜዳ እንደሚገባ ይጠበቃል። ጉዳት ላይ የነበሩት የኢትዮጵያ ቡና ተጫዋቾች አማኑኤል ዮሀንስ እና ቶማስ ስምረቱ በማገገም ላይ ቢሆኑም ወደ መቐለ ያልተጓዙ ሲሆን የደደቢቶቹ አቤል እንዳለ እና የአብስራ ተስፋዬ ደግሞ በ23 ዓመት በታች ብሔራዊ ቡድን ውስጥ በመካተታቸው ጨዋታው ያልፋቸዋል። የእርስ በእርስ ግንኙነት እና እውነታዎች– ሁለቱ ቡድኖች 18 ጊዜ በሊጉ ተገናኝተው ደደቢት 10 ጊዜ ሲያሸንፍ ኢትዮጵያ ቡና 6 ጊዜ ድል ቀንቶታል። ሁለት ጊዜ ብቻም አቻ ተለያይተዋል። ሁለቱ የአቻ ውጤቶች ባለፉት ሁለት ዓመታት የተመዘገቡ ናቸው።– በርካታ ጎሎችን በሚያስተናግደው የሁለቱ ቡድኖች የእርስ በእርስ ግንኙነት ደደቢት 32  ኢትዮጵያ ቡና ደግሞ 25 ጎሎችን ማስቆጠር ችለዋል።– የሁለቱ ቡድኖች ጨዋታ ያለግብ የተጠናቀቀው 2009 ላይ  በአንድ አጋጣሚ ብቻ ነው።ዳኛ– ፌደራል ዳኛ ተካልኝ ለማ ይህን ጨዋታ በመሀል ዳኝነት እንደሚመራው ይጠበቃል።ረሺድ ማታውሲአብዱላዚዝ ዳውድ – ኤፍሬም ጌታቸው – አንዶህ ኩዌኩ – ኄኖክ መርሹፋሲካ አስፋው – ኩማ ደምሴያሬድ መሀመድ – ዓለምአንተ ካሳ  – እንዳለ ከበደአኩዌር ቻሞዋቴንጋ ኢስማ አህመድ ረሺድ – ተመስገን ካስትሮ – ክሪዝስቶም ንታንቢ – ተካልኝ ደጀኔ   ሳምሶን ጥላሁን  – ዳንኤል ደምሴ – ካሉሻ አልሀሰንአስራት ቱንጆ – ሎክዋ ሱሌይማን – አቡበከር ነስሩ